      MUNICIPIUL CRAIOVA   

      CONSILIUL LOCAL AL MUNICIPIULUI CRAIOVA

         HOTĂRÂREA NR. 107
privind vânzarea, către Partidul Uniunea Naţională pentru Progresul României  -Organizaţia Judeţeană Dolj, a spaţiului care aparţine domeniului privat al muncipiului Craiova, situat în str.Mihail Kogălniceanu, nr.13
         Consiliul Local al Municipiului Craiova întrunit în şedinţa ordinară din data de 26.03.2015;

   Având în vedere raportul nr.44588/2015 întocmit de Direcţia Patrimoniu prin care se propune vânzarea, către Partidul Uniunea Naţională pentru Progresul României-Organizaţia Judeţeană Dolj, a spaţiului care aparţine domeniului privat al muncipiului Craiova, situat în str.Mihail Kogălniceanu, nr.13 şi rapoartele comisiilor de specialitate ale Consiliului Local al Municipiului Craiova nr.108, 110, 111, 112 şi 113/2015;

    În conformitate cu prevederile Legii nr.90/2003 privind vânzarea spaţiilor aflate în proprietate privată a statului, a unităţilor administrativ-teritoriale sau a regiilor autonome, destinate sediilor partidelor politice, Hotărârii Guvernului nr.927/2003 pentru aprobarea Normelor metodologice de aplicare a Legii nr.90/2003 şi Legii nr.7/1996, republicată, privind cadastrul şi publicitatea imobiliară;
  În temeiul art.36 alin.2 lit.c coroborat cu alin.5 lit. b, art.45 alin.3, art.123, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                                HOTĂRĂŞTE:

  Art.1.Se aprobă vânzarea, către Partidul Uniunea Naţională pentru Progresul României-Organizaţia Judeţeană Dolj, a spaţiului care aparţine domeniului privat al muncipiului Craiova, în suprafaţă de 144,44 mp., situat în str.Mihail Kogălniceanu, nr.13.
  Art.2. Preţul de vânzare a spaţiului prevăzut la art.1 din prezenta hotărâre, va fi stabilit pe baza raportului de evaluare care va fi supus aprobării Consiliului Local al Municipiului Craiova.
    Art.3.Cheltuielile ocazionate pentru perfectarea actelor  notariale şi efectuarea procedurilor de publicitate imobiliară la Oficiul de Cadastru şi Publicitate Imobiliară Dolj, prevăzute de lege, vor fi suportate de către  Partidul Uniunea Naţională pentru Progresul României-Organizaţia Judeţeană Dolj.
  Art.4. Se împuterniceşte Primarul Municipiului Craiova să  semneze actul de vânzare-cumpărare a spaţiului prevăzut la art.1 din prezenta hotărâre, să reprezinte municipiul Craiova în faţa notarului public pentru încheierea contractului de vânzare-cumpărare şi la Oficiul de Cadastru şi Publicitate Imobiliară Dolj pentru
            încheierea, semnarea şi efectuarea procedurilor de publicitate imobiliară prevăzute de lege.
    Art.5. La data perfectării contractului de vânzare-cumpărare în forma autentică, încetează efectele Hotărârii Consiliului Local al Municipiului Craiova nr.452/2010.
  Art.6.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Partidul Uniunea Naţională pentru Progresul României  -Organizaţia Judeţeană UNPR Dolj vor aduce la îndeplinire prevederile  prezentei hotărâri.

